**TREĆI KONKURS**

**ZA PODRŠKU LOKALNIM IDEJAMA I INICIJATIVAMA**

Lokalna fondacija Zenicaobjavljuje svoj Treći konkurs za podršku lokalnim idejama i inicijativama. Građanima, odnosno formalnim i neformalnim grupama dostupno je 26.000,00 KM za sprovođenje njihovih kreativnih ideja i inicijativa. Konkurs će biti otvoren od četvrtka, 03.04.2025. godine do četvrtka 24.04.2025. godine.

Nakon uspješno prikupljenih novih 6.000 eura donacija od pojedinaca i kompanija u našem gradu, a koje je Trag fondacija duplirala, Lokalna fondacija Zenica želi da ovim konkursom ponovo pruži podršku svojim komšijama, aktivnim Zeničanima koji su spremni da pokrenu pozitivne promjene u svojoj ulici, mahali, naselju, mjesnoj zajednici, selu i gradu.

Ideja Lokalne fondacija Zenica je da poveže ljude različitih interesovanja i profesija, omogući građanima Zenice prostor za aktivno udruživanje i obezbjedi podršku za rješavanje izazova i problema u lokalnoj zajednici koje građani ne mogu sami da riješe. Cilj je da spojimo ljude koji imaju ideje sa društveno odgovornim kompanijama i pojednicima koji imaju sredstva, vrijeme i znanje da te ideje sprovedu u djelo.

* **Ko može da se prijavi?**

Podrška je namjenjena udruženjima građana i neformalnim grupama\* koje:

•          Pokreću i aktivno uključuju građane u svoje aktivnosti

•          Zastupaju opće interese svoje zajednice

•          Djeluju na teritoriji Grada Zenica

•          Ne postoje duže od 10 godina

\*Pod neformalnim grupama podrazumijevamo grupe od najmanje troje ljudi, koje su okupljene oko rješavanja problema u lokalnoj zajednici i nisu formalno registrovane.

* **Šta podržavamo?**

Vjerujemo da udruženi građani i građanke najbolje prepoznaju potrebe svojih zajednica, i to u najmanjim lokalnim jedinicama, naseljima, kvartovima, mahalama, ulicama i dvorištima. Konkurs Lokalne fondacije Zenica otvara prostor za raznovrsne projekte koji doprinose razvoju našeg okruženja.

Ovim javnim pozivom biće podržane inicijative koje doprinose razvoju Zenice i povećanju kvaliteta života u zajednici, kao što su: inicijative iz oblasti očuvanja zdrave životne okoline, ulaganja u obrazovanje, podrške mladima, podrške kulturi i umjetnosti, unapređenja javnih prostora i razvoja sporta.

* **Da li postoje ograničenja u Konkursu?**

Sredstva sa ovog Konkursa ne mogu biti upotrijebljena za podršku pojedincima, javnim institucijama i preduzećima. Osim toga, ne mogu se koristiti za aktivnosti političkih partija, aktivnosti koje promovišu i zagovaraju diskriminaciju po bilo kom osnovu, zagovaranje određene religije, humanitarnu pomoć ili kupovinu drugih dobara radi njihove distribucije.

* **Koliki je iznos donacije?**

Iznos sredstava koji se dodjeljuje kreće se od minimalnih 500,00 KM do maksimalnih 5.000,00 KM po projektu.

* **Trajanje projekata?**

Vremenski rok za realizaciju projekata na Trećem konkursu je u periodu od 01. maja 2025. godine pa do 01. novembra 2025. godine.

* **Kako se prijaviti na Konkurs?**

Predstavite nam vašu ideju popunjavanjem Prijavnog formulara koji se nalazi ispod ovog reda i pošaljite na adresu [lfzenica@gmail.com](mailto:lfzenica@gmail.com) sa naznakom „Prijava na Treći konkurs“ najkasnije do četvrtka 24. aprila 2025. godine do 00:00 sati.

*Prijavni-formular-3-konkurs-LFZ*

* **Šta se dešava nakon prijave na Konkurs?**

Nezavisni Selekcioni odbor koji Lokalna fondacija Zenica formira za ovu priliku će nakon toga pregledati sve pristigle prijedloge projekata. Konačni rezultati biće objavljeni na sajtu [www.lokalnafondacijazenica.ba](http://www.lokalnafondacijazenica.ba) i Facebook stranici fondacije <https://www.facebook.com/profile.php?id=100070278308444> krajem mjeseca aprila 2025. godine. Predstavnici podržanih projekata biće obavješteni imejlom i pozvani na potpisivanje ugovora.

* **Ko čini Selekcioni odbor za donacije?**

Selekcioni odbor čine istaknuti pojedinci iz oblasti biznis sektora, medija, organizacija civilnog društva i javnih institucija. Odbor će nezavisno donositi odluku o idejama kojima treba dati podršku, u skladu sa ciljevima, vizijom i vrijednostima Lokalne fondacije Zenica.

* **Da li aplikanti mogu da se dodatno informišu o uslovima konkursa i svojoj ideji i kako?**

Svi aplikanti mogu da dobiju detaljnije informacije o konkursu slanjem poruke ili pitanja na imejl adresu [lfzenica@gmail.com](mailto:lfzenica@gmail.com) , Facebook stranicu fondacije <https://www.facebook.com/profile.php?id=100070278308444>, putem viber broja telefona: +387 61 744 681 ili direktno u kancelariji fondacije na adresi Jalijski put 5 (Centar za mlade), 72000 Zenica.

*Često-postavljana-pitanja-Konkurs-LFZ*

Podršku radu Lokalne fondacije Zenica pružaju Trag fondacija i fondacija Čarls Stjuart Mot.